Teška akrocijanoza izazvana hladnim aglutininima nakon infekcije *Mycoplasmom pneumoniae* kod pedijatrijskog pacijenta

Ovo je prvi prikaz teškog oblika akrocijanoze s nekrozom kože izazvane hladnim aglutininima nakon infekcije mikoplazmom kod pedijatrijskog pacijenta. Devetogodišnja pacijentica nije imala druge teže simptome ni laboratorijske promjene. Također predstavljamo rezultate dva neinvazivna postupka kojima smo odredili vijabilnost tkiva, stupanj narušene perfuzije tkiva i sposobnosti odgovora mikrovaskulature. Za dijagnozu i praćenje raznih bolesti perifernih krvnih žila koristili smo lasersko doplersko mjerenje protoka i kontrastni laser (prema *engl*. *Laser Speckle Contrast Imaging*), obje metode pogodne za neinvazivno mjerenje prokrvljenosti tkiva. Pacijentica je imala primjetno smanjenu mikrocirkulaciju prije liječenja pentoksifilinom i značajan porast perfuzije u akralnim područjima nakon liječenja. Pokazali smo da su opisane tehnike korisne za određivanje težine poremećaja periferne perfuzije i praćenje djelotvornosti liječenja.